system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Axente Sever, Sibiu?
assistant
Axente Sever,  mai demult Frâua, (în dialectul săsesc Franderf, Frândref, Frandref, în , în ) este satul de reședință al comunei cu același nume din județul Sibiu, Transilvania, România. Se află în partea de nord a județului, în Podișul Târnavelor.

În 1931, cu ocazia sau sub pretextul comemorării a 25 de ani de la moartea revoluționarului pașoptist Ioan Axente Sever, numele localității Frâua a fost schimbat în Axente Sever. Frâua a fost comună liberă în Scaunul Mediașului, ulterior în plasa Mediaș din cadrul județului Târnava Mare.

Localitatea 
Frâua a fost o comună liberă în Scaunul Mediașului, ulterior în plasa Mediaș din cadrul județului Târnava Mare. Cu ocazia restaurării bisericii, s-au descoperit în turn o serie de documente în care regăsește mențiunea că în anul 1819, în localitatea Frâua erau 132 de gospodării.

Demografie 
La recensământul din 1930 au fost înregistrați 1.742 locuitori, dintre care 933 germani, 790 români și 19 maghiari. Sub aspect confesional populația era alcătuită din 935 luterani, 506 ortodocși, 282 greco-catolici, 15 reformați și 3 romano-catolici.

În 2004 mai trăiau în localitate mai doar trei sași. Îngrijitori ai bisericii fortificate și ca ghizi pentru turiști erau un maghiar și o româncă.

Lăcașuri de cult

Biserica fortificată evanghelică 
 Vezi și Biserica fortificată din Axente Sever
Biserica fortificată din Frâua este menționată pentru întâia dată în 1322. Lăcașul, cu hramul Tuturor Sfinților, este o biserică-sală cu nava pătrată și cu cor pentagonal. Este una din puținele biserici din Transilvania care au turnul clopotniță deasupra corului (exemple similare găsindu-se la Agârbiciu, Ocna Sibiului și Turnișor).

Incinta, construită simultan cu lucrările de fortificare ale bisericii, are un traseu oval, curtinele, înalte de 6–8 m, fiind prevăzute cu metereze și contraforți. La interior, zidurile par mai scunde, din cauza nivelului ridicat al curții.

Biserica ortodoxă română 
Biserica ortodoxă are hramul Învierea Domnului.

Biserica română unită (greco-catolică) 
Biserica greco-catolică are hramul Sf. Imp. Constantin si Elena. În anul 1948 a fost trecută în folosința parohiei ortodoxe Învierea Domnului. După 1989 a fost retrocedată comunității greco-catolice.

Obiectiv memorial 
Monumentul Eroilor Români din Al Doilea Război Mondial. Monumentul este amplasat în centrul comunei, în fața primăriei. Monumentul a fost ridicat în anul 1960, în memoria eroilor romăni din 1944-1945. Are forma unui obelisc din piatră și ciment, fiind împrejmuit cu un gard de fier. Pe placa din bronz, amplasată frontal, este următorul înscris: ,,EROII DIN AL DOILEA RĂZBOI MONDIAL 1944-1945“.

Personalități 

 Ioan Axente Sever, revoluționar pașoptist.
 Barbu Nicolae, prof.univ.
 Ioan Paul, prof.univ. dr.h.c., membru corespondent al Academiei de Științe Agricole a României, somitate de nivel internațional în domeniul morfopatologiei veterinare.

Vezi și 
 Biserici fortificate din Transilvania

Bibliografie 
 Ioan Gabor, Axente Sever. Carte deschisă de istorie, cultură și legende, Sibiu, 2001, ISBN 973-8009-28-6
 Biserici Fortificate din Transilvania

Note

Legături externe 
Informații despre fortificația din localitate
Axente Sever (informații și fotografii)
Biserici fortificate din Transilvania  
 Dicționar de localități din Transilvania 
 Fortified churches from Transylvania 
 Kirchenburgen in Siebenbürgen 
 Erdélyi erődtemplomok

Galerie de imagini 

Axente Sever, Axente Sever
Axente Sever, Axente Sever
Axente Sever, Axente Sever